अजमेर. करोड़ों हिंदुओं की श्रद्धा आस्था के स्थान बूढ़ा पुष्कर सरोवर जिसने 100 साल से अधिक समय तक केवल अजमेर रेलवे को जलापूर्ति दी, बल्कि आसपास के किसानों की सैकड़ों बीघा भूमि में खड़ी फसलों को सिंचाई के लिए पानी उपलब्ध कराया। आज वही सरोवर पानी की बूंद-बूंद को तरस कर मानव प्रदत्त त्रासदी पर आंसू बहा रहा है। हालात यहां तक पहुंचे हैं कि पहले सरोवर तक बरसाती पानी लाने के प्रबंध किए गए, लेकिन वे कामयाब साबित नहीं हो सके। अब वैज्ञानिक तकनीकी का सहारा लेकर सरोवर में पानी के ठहराव का प्रबंध करना पड़ रहा है। 229.78 लाख रुपए की योजना तैयार...
मरुस्थल पहाड़ियों के बीच पौराणिक काल का यह सरोवर डेढ़ दशक से सूखा पड़ा है। बरसात के दिनों में थोड़ा बहुत पानी पहुंचता भी है तो सालों तक हुए दोहन के चलते जमीन ने भी जवाब दे दिया, जितना भी पानी आता वह जमीं में समा जाता है। पानी आवक के प्रबंध के बावजूद सरोवर में पानी के ठहराव की समस्या के चलते अब सिंचाई विभाग के माध्यम से 229.78 लाख रुपए की योजना तैयार की जा चुकी है। इस योजना को केवल मुख्यालय से हरी झंडी का इंतजार है।
सरकार बदली दिन फिरे...
भाजपासत्ता में लौटी तो राजस्थान धरोहर एवं प्रोन्नति प्राधिकरण ने जमीन अवाप्ति पानी के लिए कार्य शुरू किया। कुल 906 लाख का बजट स्वीकृत हुआ। सिंचाई विभाग द्वारा अब तक सरोवर तक आने वाले बरसाती नालों को छह फीडर तथा एक मुख्य नहर में तब्दील किया जा चुका है।
सरोवर तक बरसाती जल लाएंगे...
भाजपा सरकार की मौजूदा मुख्यमंत्री वसुंधरा राजे ने पुराने जलस्रोतों के पुनरुद्धार का अभियान का पिछले कार्यकाल में बूढ़ा पुष्कर सरोवर से ही श्रीगणेश किया। उन्हीं के कार्यकाल में सरकारी, गैर सरकारी, व्यवसायी, उद्योगपतियों से लेकर स्कूलों तक बच्चों ने श्रमदान कर सरोवर में जमा मिट्टी को निकाला। सरोवर नया स्वरूप देने की प्रक्रिया भी शुरू हुई और विभिन्न समाज संस्थाओं द्वारा सरोवर के चारों तरफ एक दर्जन सुंदर घाटों का निर्माण भी हुआ। तत्कालीन भाजपा सरकार ने बादर माता की पहाडिय़ों से सरोवर तक बरसाती जल को लाने की योजना भी तैयार की।
अमर चंद, एक्सईएन, सिंचाई खंड द्वितीय, अजमेर ने कहा बूढ़ा पुष्कर सरोवर में बरसाती पानी की आवक बढ़ाने के मद्देनजर धरोहर संरक्षण एवं प्रोन्नति प्राधिकरण के माध्यम से बादर माता की पहाडिय़ों कैचमेंट क्षेत्र में एक मुख्य नहर के साथ छह फीडर का निर्माण काम पूरा हो चुका है। असली समस्या सरोवर में पानी ठहराव की है। जल ठहराव के प्रबंधों की कार्ययोजना तैयार कर मुख्यालय को भेजी जा चुकी है। स्वीकृति मिलने पर काम शुरू होगा।
hin_Deva hin_Deva hin_Deva hin_Deva awa_Deva hin_Deva hin_Deva